钗头凤

钗头凤，词牌名。又名《撷芳词》、《折红英》、《摘红英》，双调60字，前后段各30字。

词牌格式 
谱式参考龙榆生《唐宋词格律》并结合《全宋词》所载宋人作品而定。

正格 

注：每阙后四韵多转韵，但依刘辰翁原格亦可一韵到底。

变格一 
平平仄（韵）　平平仄（韵）　中平中仄平平仄（韵）

平平仄（韵）　平平仄（韵）　中仄平平　仄平平仄（韵）　仄（韵）　仄（韵）（叠句）　仄（韵）（叠句）

平平仄（韵）　平平仄（韵）　中平中仄平平仄（韵）

平平仄（韵）　平平仄（韵）　中仄平平　仄平平仄（韵）　仄（韵）　仄（韵）（叠句）　仄（韵）（叠句）

注：每阙后四韵多转韵，但依刘辰翁原格亦可一韵到底。

变格二，平仄韵转换格 
平平仄（韵）　平平仄（韵）　中平中仄平平仄（韵）

仄平平（换平韵）　仄平平（韵）　仄平平仄  中仄平平（韵）　平（韵）　平（韵）（叠句）　平（韵）（叠句）

平平仄（换回仄韵）　平平仄（韵） 中平中仄平平仄（韵）

仄平平（换平韵）　仄平平（韵）　仄平平仄  中仄平平（韵）　平（韵）　平（韵）（叠句）　平（韵）（叠句）

原格 
平平仄（韵）　平平仄（韵）　中平中仄平平仄（韵）

平平仄（韵）　平平仄（韵）　中平平仄　中平平仄（韵）

平平仄（韵）　平平仄（韵）　中平中仄平平仄（韵）

平平仄（韵）　平平仄（韵）　中平平仄　中平平仄（韵）

注：原格与正格的区别就在于没有三叠韵，其他平仄和用韵均完全相同相同。

例词 

陆游（正格）

红酥手，黄縢酒，满城春色宫墙柳。
东风恶，欢情薄，一怀愁绪，几年离索。错错错！
春如旧，人空瘦，泪痕红浥鲛绡透。
桃花落，闲池阁。山盟虽在，锦书难托。莫莫莫！

秦观（正格）
临丹壑，凭高阁，闲吹玉笛招黄鹤。
空江暮，重回顾，一洲烟草，满川云树。住住住。 
江风作，波涛恶，汀兰寂寞岸花落。
长亭路，尘如雾，青山虽好，朱颜难驻。去去去。 

曾觌（变格一）
华灯闹，银蟾照，万家罗幕香风透。
金尊侧，花颜色，醉里人人，向人情极。惜惜惜。
春寒峭，腰肢小，鬓云斜亸蛾儿袅。
清宵寂，香闺隔，好梦难寻，雨踪云迹。忆忆忆。

唐琬（变格二）
世情薄，人情惡，雨送黃昏花易落。
曉風乾，淚痕殘，欲箋心事，獨語斜闌，難難難！
人成各，今非昨，病魂長似秋千索。
角聲寒，夜闌珊，怕人尋問，咽淚裝歡，瞞瞞瞞！

刘辰翁（原格）
花朝月，朦胧别。朦胧也胜檐声咽。
亲曾说，令人悦。落花情绪，上坟时节。
花阴雪，花阴灭。柳风一似秋千掣。
晴未决，晴还缺。一番寒食，满村啼鴂。

无名氏 （原格）
风摇荡，雨濛茸，翠条柔弱花头重。
春衫窄，香肌湿，记得年时，共伊曾摘。
都如梦，何曾共，可怜孤似钗头凤。
关山隔，晚云碧，燕儿来也，又无消息。

其他 
史达祖
春愁远。春梦乱。凤钗一股轻尘满。
江烟白，江波碧，柳户清明，燕帘寒食。忆忆忆。
莺声晓，箫声短，落花不许春拘管。
新相识。休相失，翠陌吹衣，画楼横笛。得得得。 
大体依变体一。但下阙首句未入韵。

程垓
桃花暖，杨花乱。可怜朱户春强半。
长记忆，探芳日。笑凭郎肩，殢红偎碧。惜惜惜。
春宵短，离肠断。泪痕长向东风满。
凭青翼，问消息。花谢春归，几时来得。忆忆忆。
大体依变体一。但上阙第四句本作“平平仄”，本词为“平仄仄”；上阙第六句本作“中仄平平”，本词为“仄平平平”。

參考文獻 
龙榆生 《唐宋词格律》 上海古籍出版社 2010年3月出版 ISBN 9787532552856
唐圭璋等 《全宋词》 中华书局 1999年1月出版 ISBN 9787101017144

注释 

词牌